**ДОКУМЕНТАЦИЈА ПОТРЕБНА ЗА ИЗДАВАЊЕ ЛИЦЕНЦИ**

Захтев за издавање лиценци за инжењере, архитекте и просторне планере садржи следеће:

* захтев за издавање лиценце – попуњен образац и потписан од стране подносиоца захтева;
* референц листу (доказ о стручним резултатима) – потписује подносилац захтева односно и два одговорна извођача радова са најмање истим степеном стручне спреме уколико лице подноси захтев за лиценцу одговорног извођача радова;
* две препоруке (осим за лиценце одговорних извођача радова) – потписују и оверавају печатом лица којима је издата одговарајућа лиценца;
* фотокопију личне карте;
* оверену фотокопију дипломе о стеченом високом односно вишем образовању и додатак дипломи издат уз диплому у складу са чланом 99. Закона о високом образовању;
* оверену фотокопију уверења о положеном стручном испиту;
* доказ о радном искуству – оверена фотокопија радне књижице, или потврда организације у којој ради подносилац захтева, или решење о пензионисању, у оригиналу;
* доказе о извршеним уплатама и то: накнада трошкова за обраду захтева за издавање лиценце, накнада трошкова издавања лиценце и накнада за израду печата;
* Образац ППДВ (уколико уплату врши ПДВ обвезник).

Захтеви за издавање лиценци се шаљу на адресу:

**Министарство грађевинарства, саобраћаја и инфраструктуре**

**Немањина 22-26**

**11000 Београд**

*Захтев за издавање лиценци за инжењере, архитекте и просторне планере*